|  |  |  |  |
| --- | --- | --- | --- |
| **Učitelj/učiteljica:** |  | **Razred:** | **8.** |
| **Mjesto i datum izvođenja aktivnosti:** |  | **Redni broj sata** | **34.** |
| **Nastavna tema:** | **Planovi za budućnost** | **Broj sati izvedbe:** | **1** |
| **Sadržaj koji se obrađuje:** | **Osobni i socijalni razvoj** |
| **Očekivanja međupredmetnih tema** | | | |
| pod A.3.3. Upoznaje i kritički sagledava mogućnosti razvoja karijere i profesionalnog usmjeravanja.  pod B.3.2. Planira i upravlja aktivnostima.  osr A 3.1. Razvija sliku o sebi.  osr A 3.4. Upravlja svojim obrazovnim i profesionalnim putem.  osr B 3.1. Obrazlaže i uvažava potrebe i osjećaje drugih.  osr B 3.2. Razvija komunikacijske kompetencije i uvažavajuće odnose s drugima.  uku B.3.4. Učenik samovrednuje proces učenja i svoje rezultate, procjenjuje ostvareni napredak te na temelju toga planira buduće učenje. | | | |
| **Ključni pojmovi:** | budućnost, brige, spremnost, planovi, očekivanja | | |
| **Potrebno pripremiti:** | obostrano ljepljivu traku, papiriće u žutoj, crvenoj i zelenoj boji, hamer papir u obliku kruga. | | |
| **Prijedlog prikaza tijeka sata i aktivnosti učenika** | | | |
| **Uvodni dio**  Razrednik/razrednica najavljuje da će sat posvetiti razgovoru o očekivanjima za budućnost.  Raspoređuju stolice u krug.  **Središnji dio**  Razrednik/razrednica napominje učenicima da kratko razmisle o planovima, očekivanjima i brigama.  Pravila:   1. Svaki učenik može drugom postaviti jedno od pitanja:    1. Što planiraš nakon osnovne škole?    2. Što te najviše brine po izlasku iz škole?    3. Što očekuješ nakon škole? 2. Razgovor započinje razrednik, dodavanjem loptice jednom od učenika i postavljanjem pitanja? 3. Nakon odgovora učenik/učenica dodaje lopticu nekom drugom učeniku i postavlja mu pitanje. 4. Nakon odgovora, učenik koji je postavio pitanje treba dati kratak komentar, podršku ili postaviti potpitanje učeniku. 5. Učenik može odgovoriti na samo jedno glavno pitanje dok god svi učenici iz kruga nisu sudjelovali, nakon toga kreće novi krug.   Razrednik/razrednica sudjeluje i potiče učenike na razgovor te im pruža podršku.  **Završni dio**  Po izlasku iz učionice, učenici vrednuju bilježe vlastitu spremnost za budućnost (Prilog 1). | | | |

**Prilog 1**

Hamer papir izrezati u oblik kruga na kojem piše budućnost i zalijepiti ga na izlaz iz učionice.

Primjer:

BUDUĆNOST

Podijeliti učenicima papiriće zelene, žute i crvene boje.

Učenici po izlasku iz učionice lijepe papiriće unutar kruga ovisno o svojoj spremnost na budućnost.

* CRVENA - nisam spremna/spreman
* ŽUTA – nisam siguran/sigurna jesam li spreman/spremna
* ZELENA – u potpunosti sam spremna/spreman